ฉบับร่าง:โรงเรียนฤทธิยะวรรณาลัย ๒

โรงเรียนฤทธิยะวรรณาลัย ๒ เป็นโรงเรียนรัฐบาล ประเภทสหศึกษา เปิดสอนในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในซอยสายไหม 43 ถนนสายไหม แขวงสายไหม เขตสายไหม กรุงเทพมหานคร

**ประวัติ **
โรงเรียนฤทธิยะวรรณาลัย ๒ เป็นโรงเรียนขนาดใหญ่พิเศษ ได้ก่อตั้งขึ้นเพื่อแก้ปัญหาการรับนักเรียนของสหวิทยาเขตวิภาวดี (สังกัดกรมสามัญการศึกษาเดิม) โดยเฉพาะอย่างยิ่งนักเรียนที่เกินจำนวนจากโรงเรียนฤทธิยะวรรณาลัย ซึ่งกระทรวงศึกษาธิการได้ประกาศจัดตั้งโรงเรียนเมื่อวันที่ ๓๑ มกราคม ๒๕๔๖ ตามโครงการรองรับการจัดการศึกษาขั้นพื้นฐาน ๑๒ ปี และเพื่อเฉลิมพระเกียรติสมเด็จพระบรมโอรสาธิราชฯสยามมงกุฎราชกุมารที่ทรงเจริญพระชนมายุ ๕๐ พรรษา เพื่อรองรับการขยายตัว ความต้องการและจำนวนนักเรียนที่เพิ่มขึ้นในชุมชนเขตสายไหมและชุมชนใกล้เคียง และรับนักเรียนปีการศึกษา ๒๕๔๖ เป็นปีแรก จำนวน ๓๐๖ คน แต่เนื่องจากการก่อสร้างอาคารเรียนยังไม่เรียบร้อย จึงได้ฝากนักเรียนโรงเรียนฤทธิยะวรรณาลัย ๒ ให้เรียนที่โรงเรียนฤทธิยะวรรณาลัยไปก่อนจนกว่าอาคารเรียนถาวรและอาคารประกอบอื่นๆจะแล้วเสร็จ ต่อมากรมสามัญศึกษาได้จัดสรรงบประมาณให้ เพื่อดำเนินการก่อสร้างอาคารเรียนแบบกึ่งถาวรจำนวน ๒ หลัง ภายในพื้นที่ของโรงเรียนฤทธิยะวรรณาลัย ซึ่งการดำเนินการทั้งหมดตั้งแต่เริ่มต้นการรับสมัครนักเรียนจนถึงความเตรียมพร้อมทางด้านอาคารสถานที่ได้รับความร่วมมือและสนับสนุนอย่างดียิ่งจากนางลัดดา พร้อมมูลผู้อำนวยการโรงเรียนฤทธิยะวรรณาลัย และนางพรพิมล พรชนะรักษ์ ผู้ช่วยผู้อำนวยการฝ่ายวิชาการเป็นผู้ประสานตลอดจนคณะครูอาจารย์ทุกท่านต่อมาเมื่อวันที่ ๘ เมษายน ๒๕๔๖ กรมสามัญศึกษาได้มีคำสั่งแต่งตั้งให้ นายกล้าศักดิ์จิตต์สงวน ตำแหน่งผู้ช่วยผู้อำนวยการโรงเรียนธรรมศาสตร์คลองหลวงวิทยาคม รักษาการในตำแหน่งครูใหญ่โรงเรียนมัธยมวัดเพลงนนทบุรี มาปฏิบัติหน้าที่ครูใหญ่โรงเรียนฤทธิยะวรรณาลัย ๒ เป็นผู้บริหารโรงเรียนคนแรกของโรงเรียนฤทธิยะวรรณาลัย ๒ในส่วนของการเช่าที่ดินของวัดสายไหม จำนวน ๒๐ ไร่ เพื่อใช้ก่อสร้างอาคารเรียนถาวรนั้น โรงเรียน ฤทธิยะวรรณาลัย ๒ ได้รับความกรุณาและความร่วมมืออย่างดียิ่งจากพลอากาศโทไพโรจน์ รัตนพล โดยได้ติดต่อประสานงานกับพระครูวิเศษภัทรกิจ เจ้าอาวาสวัดสายไหม ซึ่งยินดีที่ให้กรมสามัญเช่าที่ดินดังกล่าว เป็นระยะเวลา ๓๐ ปี และคุณศิริลักษณ์ ทัสนารมย์ พร้อมญาติพี่น้องตระกูล "ทัสนารมย์" ได้อนุญาตให้ใช้ที่ดินหน้ากว้าง ๒๐ เมตร เพื่อทำถนนเป็นทางเข้าโรงเรียนปีการศึกษา ๒๕๔๖ โรงเรียนฤทธิยะวรรณาลัย ๒ มีครู ๑๕ คน และนักเรียนระดับชั้นมัธยมศึกษาปีที่ ๑ จำนวน ๓๐๖ คนโรงเรียนฤทธิยะวรรณาลัย ๒ ได้เปิดทำการมาแล้วเป็นเวลา ๑๗ ปีการศึกษา ได้ย้ายที่ตั้งจากสถานศึกษาเดิมภายในโรงเรียนฤทธิยะวรรณาลัย มาตั้ง ณ ที่ทำการแห่งใหม่ เลขที่ ๑๑๙ หมู่ ๑ ซอยสายไหม ๔๓ ถนนสายไหม แขวงสายไหม เขตสายไหม กรุงเทพมหานคร ๑๐๒๒๐ เมื่อวันที่ ๑๕ มีนาคม ๒๕๔๙ บนเนื้อที่ ๒๐ ไร่ ซึ่งเป็นที่ธรณีสงฆ์วัดสายไหม อำเภอลำลูกกา จังหวัดปทุมธานีโดยทำสัญญาการเช่าเป็นระยะเวลา ๓๐ ปี มีอาคารเรียนและสิ่งปลูกสร้าง ประกอบด้วยอาคารเรียนอเนกประสงค์ ๖ ชั้น จำนวน ๑ หลัง อาคารเรียนเอนกประสงค์ ๓ ชั้น จำนวน ๑ หลัง อาคารเรียนอเนกประสงค์ ๓ ชั้น (เติม - อารี ทรัพย์สมบูรณ์) จำนวน ๑ หลัง อาคารเรียนอเนกประสงค์ ๓ ชั้น(อาคาร 318ล./55-ข) จำนวน ๑ หลัง อาคารโรงฝึกงาน ๒๐๔/๒๗ จำนวน ๑ หลัง อาคาร ๔ ชั้นจำนวน ๑ หลัง ศูนย์กีฬาจำนวน ๑ หลัง และเรือนเพาะชำจำนวน ๑ หลัง พร้อมสิ่งก่อสร้างประกอบอื่นๆ เช่น รั้วรอบโรงเรียน สนามฟุตบอล อาคารปกครองส่วนหน้า และหอพระพุทธรูปประจำโรงเรียนโรงเรียนฤทธิยะวรรณาลัย ๒ เป็นโรงเรียนที่มีอัตราการเพิ่มของจำนวนนักเรียนที่สูงมากเนื่องจากปริมาณนักเรียนที่เกินจำนวนการรับเข้าศึกษาต่อระดับชั้นมัธยมศึกษาปีที่ ๑ และ ๔ ในพื้นที่แขวงสายไหมและแขวงคลองถนน สหวิทยาเขตวิภาวดี เขตพื้นที่การศึกษามัธยมศึกษากรุงเทพมหานครเขต ๒ ซึ่งเป็น เขตพื้นที่ตั้งของโรงเรียนฤทธิยะวรรณาลัย และโรงเรียนฤทธิยะวรรณาลัย ๒ รวมทั้งนักเรียนจากนอกเขตพื้นที่การศึกษาในเขตอำเภอลำลูกกา ในเขตพื้นที่ดังกล่าวจึงถือเป็นเขตวิกฤตทางการศึกษาพื้นที่หนึ่ง ที่มีปริมาณนักเรียนเกินจำนวนการรับเข้าทุกปีด้านการบริหารจัดการ นายกรวิทย์ เลิศศิริโชติ เป็นผู้อำนวยการโรงเรียนคนที่ ๕ โดยสำนักงานเขตพื้นที่การศึกษามัธยมศึกษากรุงเทพมหานคร เขต ๒ มีคำสั่งแต่งตั้งให้ดำรงตำแหน่งผู้อำนวยการโรงเรียนฤทธิยะวรรณาลัย ๒ เมื่อวันที่ ๗ พฤษภาคม ๒๕๖๑ มีคณะกรรมการโรงเรียนกำหนดนโยบายการบริหารที่ให้คณะกรรมการสถานศึกษาขั้นพื้นฐาน คณะกรรมการชมรมผู้ปกครองและครู และคณะกรรมการเครือข่ายผู้ปกครองมีส่วนร่วมในการจัดการศึกษา

**แผนการเรียน**
มัธยมศึกษาตอนต้น- วิทยาศาสตร์-คณิตศาสตร์ (Gifted)- Mini English Program (MEP)- ห้องเรียนปกติ
มัธยมศึกษาตอนปลาย- คอมพิวเตอร์- วิทยาศาสตร์การกีฬา - อุตสาหกรรม- ภาษาอังกฤษ-ภาษาจีน- ภาษาอังกฤษ-ภาษาญี่ปุ่น- ภาษาอังกฤษ-ภาษาเกาหลี- ภาษาอังกฤษเพื่อการสื่อสาร- คณิตศาสตร์-ภาษาอังกฤษ- วิทยาศาสตร์-คณิตศาสตร์

**คณะสี**
 คณะเชียงแสน (สีเหลือง)- คณะสุโขทัย (สีชมพู)- คณะอู่ทอง (สีเขียว)- คณะอยุธยา (สีแสด)- คณะรัตนโกสินทร์ (สีม่วง)

**โรงเรียนใกล้เคียง**
 โรงเรียนสายไหม (ทัสนารมย์อนุสรณ์)- โรงเรียนผ่องสุวรรณวิทยา- โรงเรียนผ่องสุวรรณวิทยา สายไหม- โรงเรียนประชานุกูล (ขำสนิทอนุเคราะห์)- โรงเรียนวัดหนองใหญ่- โรงเรียนซอยแอนเนกซ์ (กาญจนาภิเษก ๒)- โรงเรียนระเบียบวิทยา- โรงเรียนเตรียมบัณฑิต- โรงเรียนฤทธิยะวรรณาลัย- โรงเรียนวัดเกาะสุวรรณาราม- โรงเรียนประเทืองทิพย์วิทยา- โรงเรียนประเทืองทิพย์วิทยา ๒- โรงเรียนออเงิน (อ่อน-เหม อนุสรณ์)- โรงเรียนวัดคลองชัน- วิทยาลัยเทคโนโลยีช่างฝีมือปัญจวิทยา

**สถานที่ใกล้เคียง**
 ตลาดเอซี สายไหม- บิ๊กซี ฟู้ด เพลส สายไหม 47- สายไหม อเวนิว- ตลาดวงศกร- โรงพยาบาลซีจีเอช สายไหม- โรงพยาบาลสินแพทย์ ลำลูกกา- แม็คโคร ฟู้ด เซอร์วิส ลำลูกกา- ตลาดเซฟวันโก- ประตูกรุงเทพ พลาซ่า

**โรงเรียนอื่น ๆ ในเครือ**
 โรงเรียนอนุบาลฤทธิยะวรรณาลัย- โรงเรียนฤทธิยะวรรณาลัย ประถม- โรงเรียนฤทธิยะวรรณาลัย

**อ้างอิง**
คู่มือนักเรียน โรงเรียนฤทธิยะวรรณาลัย ๒ ปีการศึกษา ๒๕๖๗ https://online.fliphtml5.com/ewxbq/pauc/#p=1

**แหล่งข้อมูลอื่น**
 สารสนเทศโรงเรียนฤทธิยะวรรณาลัย ๒ ปีการศึกษา ๒๕๖๕- คู่มือนักเรียน โรงเรียนฤทธิยะวรรณาลัย ๒ ปีการศึกษา ๒๕๖๗